Blaze7451/Wiki-th-20250601 huggingface dataset:
แม่แบบ:เหตุการณ์ปัจจุบัน/2565 ธันวาคม 26

ความขัดแย้งและการโจมตีทางอาวุธ- โดรนของเกาหลีเหนือ 5 ลำข้ามเขตปลอดทหารไปยังเกาหลีใต้ ซึ่งทำให้มีการส่งเครื่องบินเพื่อสกัดกั้นโดรน เครื่องบินโจมตีเบาเอฟเอ-1 ลำหนึ่งของเกาหลีใต้ตกระหว่างบินขึ้น และโดรนของเกาหลีเหนือตกใกล้กรุงโซล เมืองหลวงของเกาหลีใต้ เป็นที่เชื่อกันว่าเกาหลีเหนือเปิดตัวโดรนเพื่อตอบสนองต่อคำวิจารณ์เกี่ยวกับคุณภาพของภาพถ่ายดาวเทียมของเกาหลีเหนือ  (อาช็องซ์ฟร็องซ์เปร็ส ผ่านการรายงานจาก เอ็มเอสเอ็น)  (Daily NK)
ภัยพิบัติและอุบัติเหตุ- มีผู้เสียชีวิต 17 รายและบาดเจ็บอีก 93 รายเนื่องจากหิมะตกหนักในญี่ปุ่น  (เอพี)
สุขภาพและสิ่งแวดล้อม- การระบาดทั่วของโควิด-19
** คณะกรรมการสุขภาพแห่งชาติจีนประกาศว่าจีนจะระงับข้อกำหนดการกักกันโรคโควิด-19 สำหรับผู้โดยสารที่เดินทางมาจากต่างประเทศ เริ่มมีผลตั้งแต่วันที่ 8 มกราคม  (เิอบีซีนิวส์)
กฎหมายและอาชญากรรม- ผู้พิพากษาฝรั่งเศสตั้งข้อหาชายวัย 69 ปีรายหนึ่งในข้อหาฆาตกรรม พยายามฆ่าเนื่องจากเชื้อชาติ และจัดหาและครอบครองอาวุธอย่างผิดกฎหมายในเหตุกราดยิงจนทำให้มีผู้เสียชีวิต 3 รายและได้รับบาดเจ็บ 3 รายในเขตที่ 10 ของกรุงปารีสเมื่อวันที่ 23 ธันวาคม ผู้ต้องสงสัยสารภาพว่าได้รับแรงจูงใจจากคตินิยมเชื้อชาติ  (อาช็องซ์ฟร็องซ์เปร็ส ผ่านการรายงานจาก Deccan Herald)
}
อำเภอแดชแทคี

อำเภอแดชแทคี (بخش دشتک) เป็นอำเภอในเทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 อำเภอนี้มีประชากร 9,069 คนใน 1,885 ครัวเรือน อำเภอนี้มีเมืองเพียงเมืองเดียวคือออวอจีฆ และมีตำบลถึง 2 ตำบล คือ: ตำบลออวอจีเฆโจนูบีและตำบลออวอจีเฆโชมอลี

**อ้างอิง ==
ออวอจีฆ

ออวอจีฆ (آواجيق; Avacıq, Kilsəkəndi; Avacık) อดีตมีชื่อว่า แอแรบดีแซจ (عرب دیزج) เป็นเมืองและเมืองหลักของอำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 เมืองนี้มีประชากร 1,649 คนใน 377 ครัวเรือน เมืองนี้ตั้งอยู่ใกล้ชายแดนประเทศตุรกี โดยตั้งอยู่ทางใต้ของเมือง Doğubeyazıt ที่ mi ประชากรในเมืองนี้เป็นชาวเติร์กอาเซอร์ไบจาน

**อ้างอิง**

**แหล่งข้อมูลอื่น**
  "'Arab Dizaj, Iran" Falling Rain Genomics, Inc.-  "`Arab Dizaj Map — Satellite Images of `Arab Dizaj" Maplandia
แอแรบดีแซจี

แอแรบดีแซจี (عرب ديزجي) เป้นหมู่บ้านในตำบลออวอจีเฆโจนูบี อำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 750 คนใน 140 ครัวเรือน

**อ้างอิง ==
ตำบลออวอจีเฆโจนูบี

ออวอจีเฆโจนูบี (آواجيق جنوبي) เป็นตำบลในอำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 4,543 คนใน 883 ครัวเรือน

**อ้างอิง ==
ตำบลออวอจีเฆโชมอลี

ออวอจีเฆโชมอลี (آواجيق شمالي) เป็นตำบลในอำเภอแดชแทคี เทศมณฑลชอลโดรอน จังหวัดอาเซอร์ไบจานตะวันตก ประเทศอิหร่าน แบ่งออกเป็น 17 หมู่บ้าน จากสำมะโน พ.ศ. 2549 ตำบลนี้มีประชากร 2,877 คนใน 625 ครัวเรือน

**อ้างอิง ==
คณะประพันธกรจรจัด เดอะมูฟวี่ เดธแอปเปิล

คณะประพันธกรจรจัด เดอะมูฟวี่ เดธแอปเปิล (Bungō Sutorei Doggusu Deddo Appuru) เป็นภาพยนตร์อนิเมะญี่ปุ่นในปี พ.ศ. 2561 ผลิตโดยสตูดิโอโบนส์ กำกับโดยทากูยะ อิงาราชิ และเขียนบทโดยคาฟกา อาซางิริและโยจิ เอโนกิโดะ อิงจากซีรีส์มังงะคณะประพันธกรจรจัดที่แต่งเรื่องโดยอาซางิริและวาดภาพโดยซังโงะ ฮารูกาวะ ภาพยนตร์เรื่องราวหลังเหตุการณ์ในซีรีส์อนิเมะฤดูกาลที่สอง เมื่อกลุ่มนักสืบได้เห็นความเชื่อมโยงของคดีฆาตกรรมหลายคดีที่เกิดขึ้นกับผู้มีพลังพิเศษ นาคาจิมะ อัตสึชิและพวกพ้องจึงได้เผชิญหน้าของคนร้ายในคดีเหล่านี้ซึ่งเป็นชายที่มีชื่อว่าชิบุซาวะ ทัตสึฮิโกะ นักพากย์ตัวละครหลักที่กลับมารับบทในภาพยนตร์ได้แก่ เค็นโชะ โอโนะ, คิโช ทานิยามะ, มาโมรุ มิยาโนะ, ยูโตะ อูเอมูระ และอากิระ อิชิดะ ภาพยนตร์ออกฉายในประเทศญี่ปุ่นในวันที่ 3 มีนาคม พ.ศ. 2561 และออกฉายในประเทศไทยในวันที่ 25 ตุลาคม พ.ศ. 2561
เนื้อเรื่องของภาพยนตร์คิดขึ้นโดยอาซางิริ ผู้ซึ่งต้องการสานต่อเรื่องราวหลังจากซีรีส์อนิเมะโทรทัศน์ฤดูกาลที่สองได้จบลงเมื่อปลายปี พ.ศ. 2559 ทีมงานสร้างมีเป้าหมายที่จะสร้างโครงเรื่องที่ลึกซึ้งโดยอ้างอิงจากชิบุซาวะ ทัตสึฮิโกะตัวจริง ๆ อย่างหลวม ๆ   ในขณะเดียวกันก็สร้างสมดุลระหว่างผลกระทบของบทบาทของตัวละครในภาพยนตร์ โดยเฉพาะอัตสึชิและนากาฮาระ ชูยะ  วง Granrodeo, Screen Mode และ Luck Life ร้องเพลงประกอบของภาพยนตร์เรื่องนี้ มังงะดัดแปลงจากภาพยนตร์จำนวน 2 เล่มออกฉายในญี่ปุ่น และยังมีไลต์โนเวลอีก 2 เล่มที่เขียนขึ้นเพื่อโปรโมตภาพยนตร์เรื่องนี้ด้วย 
ภาพยนตร์ทำรายได้รวม 550 ล้านเยน (4.98 ล้านเหรียญสหรัฐ) ในบ็อกซ์ออฟฟิสญี่ปุ่น และชนะหลายรางวัลจากนิตยสารนิวไทป์ โดยเฉพาะ"รางวัลภาพยนตร์" ภาพยนตร์ได้เสียงตอบรับในเชิงบวกในเรื่องการจัดการบทบาทตัวละครและงานภาพ แม้ว่่าหลายคนเห็นว่าผู้ที่รู้จักซีรีส์นี้ใหม่ ๆ จะเข้าใจเนื้อเรื่องได้ยาก

**อ้างอิง**

**แหล่งข้อมูลอื่น**
  เว็บไซต์ทางการ date=2021-11-01  -  ภาพยนตร์อนิเมะ คณะประพันธกรจรจัด เดอะมูฟวี่ เดธแอปเปิล ที่ปีลีปีลี-  ภาพยนตร์อนิเมะ คณะประพันธกรจรจัด เดอะมูฟวี่ เดธแอปเปิล ที่แอมะซอนไพรม์วิดีโอ- 19773
หมวดหมู่:ภาพยนตร์ที่ออกฉายในปี พ.ศ. 2561
หมวดหมู่:ภาพยนตร์อนิเมะที่ออกฉายในปี พ.ศ. 2561
หมวดหมู่:ภาพยนตร์ญี่ปุ่นในคริสต์ทศวรรษ 2010
หมวดหมู่:ภาพยนตร์แอนิเมชันญี่ปุ่น
หมวดหมู่:ภาพยนตร์อนิเมะที่สร้างจากมังงะ
หมวดหมู่:ภาพยนตร์แอนิเมชันที่มีฉากในโยโกฮามะ
หมวดหมู่:โบนส์
สมเด็จพระสันตะปาปาลีนัส

สมเด็จพระสันตะปาปาลีนัส เป็นสมเด็จพระสันตะปาปาพระองค์ที่ 2 ตั้งแต่ประมาณ ค.ศ. 67 จนถึงสิ้นพระชนม์  เช่นเดียวกับสมเด็จพระสันตปาปาในยุคแรก ๆ พระองค์ได้รับการประกาศเป็นนักบุญ
ตามที่ Irenaeus ได้ระบุว่า สมเด็จพระสันตะปาปาลีนัสเป็นบุคคลเดียวกันกับที่กล่าวถึงในพันธสัญญาใหม่ สมเด็จพระสันตะปาปาลีนัสได้รับการกล่าวถึงในจดหมายของนักบุญเปาโลถึงทิโมธี ฉบับที่ 2 ว่าประทับอยู่กับเปาโลอัครทูตในกรุงโรมในช่วงบั้นปลายชีวิตของเปาโล

**อ้างอิง**
หมวดหมู่:พระสันตะปาปานักบุญ
หมวดหมู่:สาวกเจ็ดสิบคน
วัดใหญ่เทพนิมิตร

วัดใหญ่เทพนิมิตร เป็นวัดราษฎร์ในสังกัดคณะสงฆ์มหานิกายตั้งอยู่ริมแม่น้ำป่าสัก ในตำบลสามไถ อำเภอนครหลวง จังหวัดพระนครศรีอยุธยา
วัดใหญ่เทพนิมิตรตั้งวัดเมื่อ พ.ศ. 2350 ปลายสมัยพระบาทสมเด็จพระพุทธยอดฟ้าจุฬาโลกมหาราช ได้รับพระราชทานวิสุงคามสีมาเมื่อ พ.ศ. 2355 เดิมชาวบ้านเรียก วัดใหญ่ ต่อมาได้สร้อยนามวัดภายหลัง สันนิษฐานว่าชาวลาวยวนซึ่งอพยพมาเป็นผู้สร้าง
พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 8.7 เมตร ยาว 17.20 เมตร โครงสร้างคอนกรีต ภายในมีภาพจิตรกรรมฝาผนังเรื่องรามเกียรติ์และพระธาตุจุฬามณีฝีมือช่างสมัยรัตนโกสินทร์ตอนต้น ศาลาการเปรียญกว้าง 13.50 เมตร เป็นอาคารไม้ กุฏิสงฆ์จำนวน 6 หลัง เป็นอาคารไม้ และหอระฆัง สำหรับปูชนียวัตถุมีประธานในอุโบสถ และมีพระธาตุสูง 15 วา มีลักษณะคล้ายพระธาตุพนม 
เมื่อ พ.ศ. 2565 มีโจรเข้ามาทำลายหลวงพ่อโต พระประธาน เนื้อปูน ที่หูข้างซ้ายแตกหัก เศษปูนแตกกระจายเกลื่อน ส่วนพระพุทธรูปด้านขวา ปางห้ามสมุทร เนื้อปูนลงรักปิดทอง ขนาดความสูง 1.50 เมตร ที่บริเวณหัวไหล่ซ้าย ถูกคนร้ายทุบเสียหาย เศษปูน เศษทอง แตกกระจายเกลื่อนพื้นโบสถ์

**รายนามเจ้าอาวาส**
 พระอาจารย์พัด ไม่ทราบปี พ.ศ.- พระอาจารย์ทิพย์ ไม่ทราบปี พ.ศ.- พระอาจารย์คง ไม่ทราบปี พ.ศ.- พระอาจารย์เปี่ยม ไม่ทราบปี พ.ศ.- พระอาจารย์แสง ไม่ทราบปี พ.ศ.- พระอาจารย์ยิ้ม ไม่ทราบปี พ.ศ.- พระอาจารย์สมบุญ ไม่ทราบปี พ.ศ. ที่มาเป็นเจ้าอาวาส แต่ทราบว่าปีสุดท้ายคือ พ.ศ. 2504- พระอาจารย์ชุ่ม ไม่ทราบปี พ.ศ.- พระอาจารย์รวม ไม่ทราบปี พ.ศ.- พระอธิการบุญส่ง ชุตินฺธโร ไม่ทราบปี พ.ศ. ที่มาเป็นเจ้าอาวาส แต่ทราบว่าปีสุดท้ายคือ พ.ศ. 2532- พระสม ปิยวณฺโร ร.ก. ตั้งแต่ พ.ศ. 2534 ถึง พ.ศ.2537- พระครูวิวิธธรรมรักษ์ ตั้งแต่ พ.ศ. 2537 ถึงปัจจุบัน

**อ้างอิง**
ใหญ่เทพนิมิตร
หมวดหมู่:โบราณสถานในจังหวัดพระนครศรีอยุธยา
วัดโพธิ์ (อำเภอมหาราช)

วัดโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงช้าง อำเภอมหาราช จังหวัดพระนครศรีอยุธยา
วัดโพธิ์ตั้งวัดเมื่อ พ.ศ. 2398 ได้รับพระราชทานวิสุงคามสีมาเมื่อวันที่ 20 มีนาคม พ.ศ. 2410 กรมศิลปากรประกาศขึ้นทะเบียนเป็นโบราณสถานเมื่อวันที่ 9 ตุลาคม พ.ศ. 2543
วัดที่วิหารเก่าเหลือแต่ฐานอิฐสภาพทรุดโทรมมีวิหารโถงใหม่สร้างทับบนฐานวิหารเก่า มีหลวงพ่อดำพระหินทรายลงรัก ลักษณะผอมเพรียวมีเค้าศิลปะล้านช้าง หันหน้าไปทางทิศเหนือซึ่งต่างจากพระองค์อื่นที่อยู่ด้วยกันซึ่งหันหน้าไปทางทิศตะวันออกทิศเดียวกับวัด ในบริเวณวัดมีเจดีย์ มีปูนปั้นรูปทหารถือปืนและทวารบาล (ยักษ์) หนุมาน และสัตว์ต่าง ๆ เหมันตฤดู มณฑปอยู่ในสภาพมั่นคงแข็งแรงมีเพียงปูนปั้นและปูนฉาบที่กระเทาะหลุดร่วง

**อ้างอิง**
โพธิ์
หมวดหมู่:โบราณสถานในจังหวัดพระนครศรีอยุธยา
วิลเลียม เจ. เพอร์รี

วิลเลียม เจมส์ เพอร์รี (William James Perry) เป็นนักคณิตศาสตร์, วิศวกร, นักธุรกิจ, ข้ารัฐการ และนักการเมืองชาวอเมริกัน ดำรงตำแหน่งรัฐมนตรีช่วยว่าการกระทรวงกลาโหมในปี 1993 และขึ้นเป็นรัฐมนตรีว่าการกระทรวงกลาโหมในปี 1994 ภายใต้ประธานาธิบดีบิล คลินตัน

**อ้างอิง**
หมวดหมู่:บุคคลจากรัฐเพนซิลเวเนีย
หมวดหมู่:นักคณิตศาสตร์ชาวอเมริกัน
หมวดหมู่:วิศวกรชาวอเมริกัน
หมวดหมู่:นักธุรกิจชาวอเมริกัน
หมวดหมู่:นักการเมืองอเมริกัน
หมวดหมู่:พรรคเดโมแครต (สหรัฐ)
หมวดหมู่:รัฐมนตรีว่าการกระทรวงกลาโหมสหรัฐ
อัยการแดนประหาร

อัยการแดนประหาร (피고인) เป็นซีรีส์ทางโทรทัศน์ของเกาหลีใต้ที่นำแสดงโดยจี ซ็อง, ออม กี-จุน, คว็อน ยู-รี, โอ ชาง-ซ็อก และออม ฮย็อน-กย็อง ออกอากาศทางช่องเอสบีเอส ตั้งแต่วันที่ 23 มกราคม ถึง 21 มีนาคม ค.ศ. 2017 ในวันจันทร์และวันอังคาร เวลา 22:00 น. (ตามเวลามาตรฐานเกาหลี) จำนวน 18 ตอน

**เนื้อเรื่องย่อ**
พัค ช็อง-อู (จี ซ็อง) เป็นอัยการที่สำนักงานอัยการเขตกลางของกรุงโซล วันหนึ่งเขาตื่นขึ้นมาและพบว่าตัวเองเป็นนักโทษประหาร ช็อง-อูต้องทนทุกข์ทรมานจากความจำเสื่อมชั่วคราว โดยไม่รู้ว่าเกิดอะไรขึ้นทำให้เขาต้องติดคุก เขาพยายามดิ้นรนเพื่อฟื้นความทรงจำและล้างมลทินให้กับตัวเอง

**นักแสดง**

**นักแสดงหลัก**
 จี ซ็อง รับบทเป็น พัก ช็อง-อู
 อัยการของสำนักงานอัยการเขตกลางของกรุงโซล หัวหน้าแผนกสืบสวนคดีอุกฉกรรจ์ผู้ไม่เคยแพ้สักคดี- ออม กี-จุน รับบทเป็น ชา ซุน-โฮ/ชา มิน-โฮ
** ฮัน กี-ว็อน รับบทเป็น ชา ซุน-โฮ (วัยรุ่น)
** ฮัน กี-อุง รับบทเป็น ชา มิน-โฮ (วัยรุ่น)
 ชา ซอน-โฮเป็นประธานของชามย็อง กรุ๊ป และเป็นพี่ชายของชา มิน-โฮ ชา มิน-โฮเป็นรองประธานของชามย็อง กรุ๊ป และเป็นน้องชายของชา ซอน-โฮ เขาถูกพ่อทอดทิ้งและทารุณกรรม- คว็อน ยู-รี รับบทเป็น ซอ อึน-ฮเย
 ทนายจำเลยที่พยายามพูดจาฉะฉานและมีเหตุผล แต่แพ้ในศาลทุกครั้ง เธอทำคดีของช็อง-อู- โอ ชาง-ซ็อก รับบทเป็น คัง จุน-ฮย็อก
 เพื่อนสนิทของช็อง-อูและเพื่อนอัยการที่สำนักงานอัยการเขตกลางของกรุงโซล- ออม ฮย็อน-กย็อง รับบทเป็น นา ยอน-ฮี
 ภรรยาของซอนโฮและลูกสาวของมหาเศรษฐีผู้ล้มละลาย ผู้มีความทะเยอทะยานที่จะประสบความสำเร็จ

**งานสร้าง**
อัยการแดนประหารกำกับโดย โช ย็อง-กวัง จาก49 วันลิขิตฟ้า...ตามหารัก และเขียนบทโดย ชเว ซู-จิน จากซิตี้ฮันเตอร์ การอ่านบทครั้งแรกเกิดขึ้นเมื่อวันที่ 18 พฤศจิกายน ค.ศ. 2016 ที่สตูดิโอ SBS ในเมืองอิลซาน ประเทศเกาหลีใต้

**อ้างอิง**
หมวดหมู่:ละครโทรทัศน์ช่องเอสบีเอส‎
วัดกลาง (จังหวัดพิษณุโลก)

วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครไทย อำเภอนครไทย จังหวัดพิษณุโลก
วัดกลาง วัดกลางศรีพุทธาราม หรือ วัดกลางนครไทย  เป็นวัดเก่าแก่ตั้งอยู่ใจกลางเมืองนครไทย หรือเมืองบางยางสมัยโบราณ สร้างในยุคพ่อขุนบางกลางหาวหรือพ่อขุนศรีอินทราทิตย์  ปฐมบรมกษัตริย์ไทยแห่งกรุงสุโขทัย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1887 ได้รับพระราชทานวิสุงคามสีมาเมื่อ พ.ศ. 2400
อุโบสถเก่า สร้างตั้งแต่สมัยพ่อขุนบางกลางหาว มีใบเสมาทำด้วยศิลาทรายสีแดง  ปัจจุบันทางวัดได้ปรับรูปแบบอุโบสถเสียใหม่ 
ปูชนียวัตถุที่สำคัญ ได้แก่ พระพุทธรูปขนาดใหญ่ 3 องค์ คือ พระพุทธรูปสำริดศิลปะสุโขทัย มีขนาดหน้าตักกว้าง 53 เซนติเมตร สูง 68 เซนติเมตร และพระพุทธรูปศิลานาคปรก ปางสมาธิศิลปะสมัยลพบุรี 2 องค์ องค์หนึ่งสร้างเสร็จแล้ว แต่มีส่วนชำรุดมีขนาดหน้าตักกว้าง 65 เซนติเมตร สูง 177 เซนติเมตร(เฉพาะองค์พระพุทธรูปสูง 1 เมตร) ส่วนอีกองค์หนึ่งอยู่ในสภาพเป็นโกลน จัดเป็นศิลปะลพบุรีมีอายุประมาณพุทธศตวรรษที่ 18–19 ซึ่งองค์ พระพุทธรูปมีรูปร่างหน้าตาเป็นแบบศิลปะท้องถิ่นมากกว่าจะเป็นของที่เคลื่อนย้ายมาจากที่อื่น ปัจจุบันพระพุทธรูปสำริดศิลปะสุโขทัยและพระพุทธรูปนาคปรกศิลปะลพบุรี (องค์สมบูรณ์) ได้ถูกโจรกรรมสูญหายไปแล้ว
นอกจากนี้ในวัดมีอนุสาวรีย์พ่อขุนบางกลางหาว และต้นจำปาขาว เชื่อว่าเป็นต้นไม้ศักดิ์สิทธิ์ อายุกว่า 700 ปี (ปลูกก่อนปี พ.ศ. 1806) สันนิษฐานว่าพ่อขุนบางกลางหาวทรงปลูกต้นจำปาต้นนี้ไว้ก่อนออกไปสู้รบกับขอมเพื่อตีเมืองสุโขทัยคืนมา พร้อมกันนั้นได้ตั้งสัตยาธิษฐานว่า ถ้าตีเมืองสุโขทัยได้สำเร็จ ขอให้ต้นจำปาเจริญงอกงามดีและออกดอกเป็นสีขาว ปัจจุบันจำปาขาวต้นนั้นมีขนาดลำต้นวัดโดยรอบประมาณ 3 เมตรเศษ สูงประมาณ 9–10 เมตร มีความเสื่อมโทรมไปตามกาลเวลา 

**อ้างอิง**
กลาง
หมวดหมู่:โบราณสถานในจังหวัดพิษณุโลก
ห่านที่วางไข่ทองคำ

ไฟล์:The_Goose_That_Laid_the_Golden_Eggs_-_Project_Gutenberg_etext_19994.jpg|thumb|ห่านกับไข่ทองคำ วาดโดย ไมโล วินเทอร์ ในฉบับปี 1919
ห่านที่วางไข่ทองคำ (The Goose that Laid the Golden Eggs) เป็นนิทานอีสปหมายเลขที่ 87 ตามระบบจำแนกนิทานสอนใจของ B. E. Perry เป็นนิทานตะวันตกที่มีเรื่องคล้าย ๆ กันของชาวตะวันออก หลายเรื่องก็มีห่านวางไข่ทองคำเหมือนกัน ในขณะที่บางเรื่องจะแทนห่านด้วยแม่ไก่หรือสัตว์ปีกอื่นที่วางไข่ทองคำ นิทานเรื่องนี้เป็นที่มาของสำนวนภาษาอังกฤษว่า 'ฆ่าห่านที่วางไข่ทองคำ' (killing the goose that lays the golden eggs) ซึ่งหมายถึงการทำลายทรัพยากรอันมีค่าโดยไม่คำนึงถึงผลที่ตามมา หรือการกระทำที่ไม่เกิดประโยชน์เนื่องจากความโลภ

**เนื้อเรื่องและคติสอนใจ**
Avianus และ Caxton ต่างเล่าเรื่องเป็นห่านออกไข่ทองคำ ในขณะที่มีรูปแบบเรื่องอื่น ๆ ที่เล่าเรื่องเป็นแม่ไก่ออกไข่ทองคำ เช่นในเรื่องที่แปลโดย Townsend มีใจความว่า "ชาวบ้านคนหนึ่งและภรรยาของเขามีแม่ไก่ที่วางไข่ทองคำทุกวัน พวกเขาคิดว่าแม่ไก่มีทองขนาดใหญ่ภายในตัว จึงฆ่าไก่เพื่อที่เอาทองออกมา หลังจากที่ลงมือทำไปแล้ว พวกเขากลับต้องแปลกใจที่แม่ไก่นั้นไม่ได้แตกต่างไปจากแม่ไก่ตัวอื่นที่พวกเขามี ผลจากความอยากรวยในเวลาอันสั้นได้ทำให้คู่สามีภรรยาที่โง่เขลาพลาดผลประโยชน์ที่เขาควรได้รับทุกวันจากการกระทำอันโง่เขลาของตน"
สำนวนภาษาอังกฤษ "อย่าฆ่าห่านที่วางไข่เป็นทองคำ" (Kill not the goose that lays the golden egg) หรือที่บางทีเรียกสั้น ๆ ว่า "การฆ่าห่านทองคำ" (killing the golden goose) มาจากนิทานเรื่องนี้ สำนวนนี้มักใช้กับการกระทำสิ้นคิดที่ทำลายความสามารถในการทำกำไรของสินทรัพย์ ในนิทานสำนวนของ Caxton เล่าว่าเจ้าของห่านมีความโลภ ต้องการไข่สองฟองต่อวัน เมื่อห่านทำไม่ได้จึงฆ่ามันเสีย คติสอนใจทำนองเดียวกันยังสอนไว้ในนิทานของ Ignacy Krasicki ในเรื่อง "ชาวสวน" (The Farmer) ที่มีความโลภอยากได้ผลผลิตจากที่ดินเป็นสองเท่า
มีนิทานอีกสำนวนหนึ่งโดย Syntipas (Perry Index 58) ซึ่งปรากฏอยู่ในหนังสือของ Roger L'Estrange เมื่อ ค.ศ. 1692 ในเรื่อง "ผู้หญิงและแม่ไก่อ้วน" (A Woman and a Fat Hen นิทายหมายเลข 87) ความว่า สุภาพสตรีนางหนึ่งมีแม่ไก่ที่ออกไข่วันละหนึ่งฟอง เธอคิดไปว่าหากเธอให้ข้าวโพดแก่แม่ไก่มากขึ้น แม่ไก่อาจออกไข่วันละสองครั้ง เธอจึงทำการทดลองดังที่คิด แม่ไก่อ้วนท้วนขึ้นและเลิกออกไข่ ผู้แด่งให้ความเห็นว่า 'เราทุกคนควรกำหนดข้อจำกัดของความต้องการและมีความพึงพอใจกับสิ่งที่ดีอยู่แล้ว เนื่องจากกลัวที่จะสูญเสียสิ่งที่มีอยู่' นิทานอีสปอีกเรื่องหนึ่งที่มีคติสอนใจอย่างเดียวกัน คือสุนัขและกระดูก

**การประยุกต์ใช้ในงานศิลป์**
ภาพประกอบ "ห่านกับไข่ทองคำ" โดยส่วนใหญ่แสดงให้เห็นชาวนาที่สิ้นหวังหลังจากค้นพบว่าเขาได้ฆ่าห่านไปอย่างไร้ความหมาย นิทานเรื่องนี้ยังเป็นหนึ่งในนิทานที่ถูกประยุกต์ใช้กับปัญหาการเมืองโดยนักวาดภาพประกอบชาวอเมริกันโธมัส แนสต์ ภาพประกอบแสดงถึงชาวนาที่กำลังสับสนจากคำแนะนำของนักการเมืองคอมมิวนิสต์ ปรากฏในนิตยสาร Harpers Weekly ฉบับวันที่ 16 มีนาคม พ.ศ. 2421 มีข้อความประกอบว่า ฆ่าห่านที่วางไข่ทองคำตลอด ("Always killing the goose that lays the golden eggs") ภาพประกอบสื่อถึงเหตุการณ์ The Rail Strike ใน พ.ศ. 2420 ชาวนาในภาพหมายถึงสมาชิกสหภาพแรงงานที่ถูกปั่นประสาททางการเมือง มีภรรยาและลูกโศกเศร้าอยู่บริเวณพื้นหลังของภาพ

**อ้างอิง**

**แหล่งข้อมูลอื่น**
หมวดหมู่:นิทานอีสป
หมวดหมู่:ไข่ในวัฒนธรรม
อำเภอกลาง (เทศมณฑลเนคอ)

อำเภอกลางของเทศมณฑลเนคอ (بخش مرکزی شهرستان نکا) เป็นอำเภอในเทศมณฑลเนคอ จังหวัดมอแซนแดรอน ประเทศอิหร่าน จาหสำมะโน พ.ศ. 2549 อำเภอนี้มีประชากร 90,588 คนใน 23,283 ครัวเรือน อำเภอนี้มีเมืองเพียงเมืองเดียวคือเนคอ และมีตำบลถึง 3 ตำบล คือ: ตำบลเมฮ์แรวอน, ตำบลเพย์แรเจฮ์ และตำบลแกเรฮ์โทฆอน

**อ้างอิง ==
หนุ่มซิงกับสาวฮอต เดตนี้จะรอดมั้ยนะ

เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดย Makiko Nagaoka และวาดภาพประกอบโดย magako ซีรีส์เริ่มตีพิมพ์ภายใต้สำนักพิมพ์ฟูจิมิโชโบ ในเดือนกันยายน พ.ศ. 2563 มังงะได้รับการดัดแปลงโดย Noyama Carpaccio เริ่มตีพิมพ์ในนิตยสารบนเว็บ Manga UP! Gangan Online ของสแควร์เอนิกซ์ ตั้งแต่เดือนกุมภาพันธ์ พ.ศ. 2565 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการประกาศและดัดแปลงเป็นซีรีส์อนิเมะโทรทัศน์โดยสตูดิโอ ENGI เริ่มออกอากาศตั้งแต่เดือนตุลาคมถึงธันวาคม พ.ศ. 2566

**ตัวละคร**
Kashima Ryūto

Shirakawa Runa
voiced by|ซาโอริ โอนิชิ
Kurose Maria
voiced by|อาโออิ โคงะ
Yamana Nikoru
voiced by|อายากะ ฟูกูฮาระ
Tanikita Akari
voiced by|โทโมริ คูซูโนกิ
Ijichi Yūsuke
voiced by|ฟูคุชิ โอจิไอ
Nishina Ren
voiced by|ไดซูเกะ ซากางูจิ
Sekiya Shūgo
voiced by|โทโมอากิ มาเอโนะ



**สื่อ**

**ไลต์โนเวล**

**มังงะ**

**อนิเมะ**

**หมายเหตุ**

**อ้างอิง**

**แหล่งข้อมูลอื่น**
 Official light novel website ja- Official manga website ja- Official anime website ja-  อนิเมะหนุ่มซิงกับสาวฮอต เดตนี้จะรอดมั้ยนะ ที่ปีลีปีลี- 26305
หมวดหมู่:ไลต์โนเวล
หมวดหมู่:มังงะที่ตีพิมพ์ในปี พ.ศ. 2565
หมวดหมู่:นิยายญี่ปุ่นที่ตีพิมพ์ในปี พ.ศ. 2563
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ฟีนิกซ์ (สำนักพิมพ์)
หมวดหมู่:มิวส์ คอมมิวนิเคชัน
เกาะโหลน

เกาะโหลน เป็นเกาะที่ตั้งอยู่ห่างไปทางทิศใต้ของเกาะภูเก็ตประมาณ 5 กิโลเมตร อยู่ในความดูแลของตำบลราไวย์ อำเภอเมืองภูเก็ต จังหวัดภูเก็ต พื้นที่กว่า 3,000 ไร่ 
เกาะโหลนมีชุมชนหมู่บ้านเกาะโหลน แต่เดิมทีนั้นไม่มีผู้คนอาศัยอยู่ แต่เป็นเกาะที่เต็มไปด้วยป่าที่สมบูรณ์ จนเมื่อ 100 กว่าปีก่อน ได้มีชาวสตูลซึ่งนับถือศาสนาอิสลาม ได้เดินทางมาถึงเกาะแห่งนี้และได้ตั้งบ้านเรือนอาศัยอยู่ จนตั้งเป็นบ้านเกาะโหลนเมื่อ พ.ศ. 2480 มีผู้ใหญ่บ้านคนแรก ชื่อนายดล สองเมือง มีประชากร 33 ครัวเรือน ปัจจุบันชุมชนนับถือศาสนาอิสลามกว่าร้อยละ 80 และนับถือศาสนาพุทธร้อยละ 20 
จุดเด่นของเกาะโหลน ได้แก่ มีปู 7 สี นกเงือก น้ำตกโตนไทรซึ่งเป็นน้ำตกเล็ก ๆ และชาวบ้านทำผ้าบาติก ชาวบ้านประกอบอาชีพประมง ทั้งการหาหอย หาปู หาปลา และหมึกโวยวาย ซึ่งเป็นหมึกสายชนิดหนึ่งอาศัยอยู่ในรูใต้ผืนทราย
เดิมประชาชนบ้านเกาะโหลน มีรายได้จากการทำสวน ทำประมงหาปลา ภายหลังมีนายทุนมาซื้อที่ดินบนเกาะโหลน ได้สร้างบังกะโล บ้านพัก สำหรับนักท่องเที่ยว

**อ้างอิง**
โหลน
โหลน
วัดนาเตา

วัดนาเตา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะเกษ อำเภอนาน้อย จังหวัดน่าน
วัดนาเตาตั้งเป็นวัดเมื่อ พ.ศ. 2356 ได้รับพระราชทานวิสุงคามสีมาเมื่อ พ.ศ. 2478 จากจารึกวัดนาเตาระบุว่า เมื่อ พ.ศ. 2356 เริ่มปฏิสังขรณ์วิหารวัดหนองเทา (วัดนาเตา) โดยมีครูบาเจ้าวัดนาราบเป็นที่ปรึกษา มีพระอุปนันทะเจ้าอาวาสวัดหนองเทาเป็นประธานฝ่ายบรรพชิต และมีแสนทักขิณะเป็นประธานฝ่ายฆราวาสร่วมกับพระภิกษุสามเณรและคนบ้านหนองเทาและคนในหมู่บ้านใกล้เคียง ในการนี้มีพระปัญโญเป็นผู้ควบคุมการก่อสร้าง 
ภายในอุโบสถมีองค์พระประธานที่เป็นองค์นอนหันหน้าไปทางทิศตะวันออก หอไตรไม่ปรากฏหลักฐานการสร้าง ลักษณะเป็นอาคารทรงสี่เหลี่ยมจัตุรัสก่ออิฐถือปูน ส่วนฐานหน้ากระดานลูกแก้วอกไก่ หลังคามุงหลังคาเดิมเป็นหินชนวน ต่อมาเป็นกระเบื้องดินเผา วิหารศิลปะล้านนา หลังคาลดหน้า 3 ชั้น มีโครงสร้างหลังคาแบบม้าต่างไหม หลังคาเดิมเป็นกระเบื้องดินขอเปลี่ยนเป็นแป้นเกล็ด ในปี พ.ศ. 2522 มีการเทปูนซีเมนต์ลงทับพื้น เสาและคานหุ้มไม้จากพื้นเดิม ในปี พ.ศ. 2545 บันไดทางขึ้นด้านหน้าแก้ไขจากเหงามาเป็นนาค
วัดยังมีจารึกบนพระบฏซึ่งพบเพียงแห่งเดียวในจังหวัดน่าน ระบุปีที่สร้างเมื่อ พ.ศ. 2358

**อ้างอิง**
หมวดหมู่:โบราณสถานในจังหวัดน่าน
นาเตา
หมวดหมู่:สิ่งก่อสร้างในอำเภอนาน้อย
บิชต์

ไฟล์:His Highness Sheikh Chassib.jpg|250px|thumb|มกุฎราชกุมารแห่งรัฐมุฮัมมาเราะฮ์ (Emirate of Muhammara) ในฉลองพระองค์ชุดบิชต์ ภาพปี ค.ศ. 1923
บิชต์ ( بِشْت ; พหูพจน์:  بِشُوت, บิชูต์ และ بْشُوت, อิบชูต์) ในภาษาถิ่นอาหรับบางภาษาเรียกว่า มิชละห์ (مِشْلَح) หรือ อะบาอ์ (عَبَاء) เป็นเสื้อคลุมแบบดั้งเดิมของผู้ชายที่ได้รับความนิยมในโลกอาหรับ สวมใส่โดยทั่วไปมาเป็นเวลาหลายพันปี 
ในภาพวาดของชาวคริสต์และชาวฮีบรูโบราณ ชาวลิแวนต์สวมใส่บิชต์ในสมัยที่พระเยซูทรงพระชนม์ชีพ โดยเฉพาะอย่างยิ่งผู้คนในดินแดนศักดิ์สิทธิ์
บิชต์เป็นเสื้อคลุมตัวนอกอย่างหลวม ๆ ที่สวมทับชุดเษาบ์ ( ثَوْب)

**สัญลักษณ์ของความเป็นอาหรับ**
บิชต์มักจะสวมใส่เพื่อเป็นเกียรติในโอกาสพิเศษ เช่น งานแต่งงาน หรือเทศกาล เช่น วันอีด หรือสำหรับการละหมาดวันศุกร์ หรือการละหมาดญะนาซะห์ มักจะสวมใส่โดยเจ้าหน้าที่หรือนักบวช รวมถึงหัวหน้าเผ่า กษัตริย์ และอิหม่าม โดยสวมทับเษาบ์, กานซุ (kanzu) หรือทูนิก (italic=yes) เป็นเครื่องนุ่งห่มแสดงสถานะที่เกี่ยวข้องกับเชื้อพระวงศ์ ตำแหน่งทางศาสนา ความมั่งคั่ง และในโอกาสพิธีต่าง ๆ เช่นเดียวกับชุดทักซิโดสีดำ ของตะวันตก

**นิรุกติศาสตร์**
รากศัพท์สามตัวอักษรของบิชต์ ถูกใช้อย่างแพร่หลายในกลุ่มภาษาเซมิติก รวมทั้งภาษาอาหรับ และทฤษฎีหนึ่งระบุว่าบิชต์ มาจากภาษาแอกแคดคำว่า bishtu ซึ่งแปลว่า "ความสูงส่ง" หรือ "ศักดิ์ศรี" อีกชื่อเรียกของชุดคือ อะบาอ์ (abā) มาจากรากศัพท์สามตัวอักษรในภาษาอาหรับ ʿAyn-Bāʾ-Wāw ซึ่งเกี่ยวข้องกับ "การเติมเต็ม"
บันทึกทางประวัติศาสตร์ที่เก่าแก่ที่สุดที่มีการกล่าวถึงบิชต์หรือเสื้อคลุมอาหรับอาจเป็นข้อความในหนังสือประวัติศาสตร์ของเฮอรอโดทัส นักประวัติศาสตร์ชาวกรีกในศตวรรษที่ห้าก่อนคริสต์ศักราช โดยในการอธิบายเครื่องแต่งกายของทหารอาหรับ:
“ทหารอาหรับสวมเสื้อคลุมยาวซึ่งผูกด้วยเข็มขัด มีธนูยาวคล้องอยู่ที่แขนขวาโดยกลับหัวลง”
นักวิจัยกล่าวว่าต้นกำเนิดทางภาษาของคำว่าบิชต์ ย้อนกลับไปที่ภาษาแอกแคด ซึ่งเป็นภาษาของผู้คนในดินแดนบาบิโลน โดยเป็นภาษาอาหรับถิ่นของชาวเซไมต์พื้นเมือง โดยมีความหมายในแง่ความมีเกียรติ ความโอ่อ่า ซึ่งบริบททางประวัติศาสตร์ยืนยันความหมายนี้ เจ้านาย ผู้ปกครอง ขุนนางและผู้อาวุโส ใช้สวมใส่ทุกยุคสมัยจนถือเป็นสัญลักษณ์แห่งศักดิ์ศรีและความสูงส่งในสังคม

**การผลิต**
บิชต์ทำมาจากขนอูฐและขนแพะ โดยนำวัสดุมาปั่นเป็นเส้นใย จากนั้นจึงนำมาทอเป็นบิชต์ ผ้าสำหรับฤดูร้อนจะมีเส้นด้ายที่อ่อนนุ่ม ส่วนสำหรับฤดูหนาวจะมีขนที่หยาบกว่า โดยปกติจะเป็นสีดำ สีน้ำตาล สีเบจ สีครีม หรือสีเทา

**ในวัฒนธรรมประชานิยม**
ในช่วงท้ายของพิธีมอบรางวัลหลังการแข่งขันฟุตบอลโลก 2022 รอบชิงชนะเลิศ เชค ตะมีม บิน ฮะมัด อัษษานี เจ้าผู้ครองรัฐกาตาร์ ทรงสวมบิชต์ให้ลิโอเนล เมสซิ กัปตันทีมชาติอาร์เจนตินา ก่อนการมอบถ้วยชนะเลิศ

**ดูเพิ่ม**
 ปอนโช- เษาบ์

**อ้างอิง**

**แหล่งข้อมูลอื่น**
  Bisht ที่ alrashidmall.com
หมวดหมู่:เครื่องแต่งกายอาหรับ
สึกุโมโมะ ภูตสาวแสบดุ

สึกุโมโมะ ภูตสาวแสบดุ (Tsugumomo) เป็นซีรีส์มังงะญี่ปุ่น แต่งเรื่องและวาดภาพโดยโยชิกาซุ ฮามาดะ  เริ่มตีพิมพ์ในเดือนพฤศจิกายน พ.ศ. 2560 มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะดัดแปลง ผลิตโดยสตูดิโอซีโร-จี ออกอากาศตั้งแต่เดือนเมษายนถึงมิถุนายน พ.ศ. 2560 ฤดูกาลที่สองออกอากาศตั้งแต่เดือนเมษายนถึงมิถุนายน พ.ศ. 2563  

**ตัวละคร**

**ตัวละครหลัก**
Kagami Kazuya

Kiriha
voiced by|นาโอมิ โอโซระ
Kyōka
voiced by|โซระ โทกูอิ

**ตัวละครรอง**
Chikaishi Chisato
Noriko Shibasaki
くくり
voiced by|Yurika Kubo
黒耀
voiced by|Eriko Matsui
Sumeragi Sunao

虎鉄
voiced by|Rumi Ōkubo
Kagami Kasumi
voiced by|Ayana Taketatsu
Shiramine Shirō
voiced by|Sachi Kokuryu
Tadata Tadataka
voiced by|Mikako Komatsu
Ashimine Akito

Ashimine Arumi
voiced by|Riho Sugiyama
Miyou Mimane
Mami Uchida
Azami
voiced by|Yūko Ōno

**ตัวละครอื่น ๆ**
Osanai Osamu
Shiho Sasaki
Kagami Kanaka
voiced by|Kotono Mitsuishi
Kagami Kazuaki
voiced by|Hiroki Gotō
Sumeragi Suzuri
voiced by|Hiromi Igarashi
Kanayama Taguri
voiced by|M.A.O

**อ้างอิง**

**แหล่งข้อมูลอื่น**
 เว็บไซต์ทางการของมังงะ ที่แอ็กชันรายเดือน - เว็บไซต์ทางการของอนิเมะ - 16425
หมวดหมู่:มังงะที่ตีพิมพ์ในปี พ.ศ. 2550
หมวดหมู่:อนิเมะที่ออกฉายในปี พ.ศ. 2560
หมวดหมู่:อนิเมะที่ออกฉายในปี พ.ศ. 2563
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:โยไกในอนิเมะและมังงะ
หมวดหมู่:ซีโร-จี
หมวดหมู่:เซนชู
แม่แบบ:เหตุการณ์ปัจจุบัน/2565 ธันวาคม 27

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** กองทัพยูเครนอ้างว่าพวกเขากำลังเข้าใกล้เมืองเครมินนาในแคว้นลูฮันสก์ Serhiy Haidai ผู้ว่าการแคว้นกล่าวว่า ทหารรัสเซียในบางส่วนของเมืองถูกบังคับให้ล่าถอย  (เดอะการ์เดียน)
ความสัมพันธ์ระหว่างประเทศ- วลาดิมีร์ ปูติน ประธานาธิบดีรัสเซียออกกฤษฎีกาห้ามส่งออกน้ำมันและผลิตภัณฑ์ปิโตรเลียมของรัสเซียไปยังประเทศและองค์กรต่าง ๆ ที่ยึดราคาสูงสุดที่ 60 เหรียญสหรัฐต่อบาร์เรลตามที่ออสเตรเลีย สหภาพยุโรป และประเทศสมาชิกกลุ่ม 7 ตกลงกันเมื่อต้นเดือนนี้ กฤษฎีกาจะมีผลบังคับใช้ตั้งแต่วันที่ 1 กุมภาพันธ์ ถึงวันที่ 1 กรกฎาคม  (อาช็องซ์ฟร็องซ์เปร็ส ผ่านการรายงานจาก เอ็นดีทีวี)
}
ไม้เกาหลัง

ไม้เกาหลัง
ไม้เกาหลัง
ไม้เกาหลัง (ญี่ปุ่น: 孫の手, 抓耙子/不求人/痒痒挠, Rückenkratzer, Backscratcher) เป็นอุปกรณ์ที่มีลักษณะเป็นแท่งยาว ๆ ใช้สำหรับเกาบริเวณที่เอื้อมไม่ถึง เช่นส่วนหลังของร่างกาย
ในภาษาญี่ปุ่นเรียกไม้เกาหลังว่า 孫の手 (มาโงะ โนะ เทะ) ซึ่งแปลตรงๆว่า "มือของหลาน"
หมวดหมู่:ของใช้ในบ้าน
ชัง ฮย็อก

ช็อง ยง-จุน (정용준; เกิด 20 ธันวาคม ค.ศ. 1976) รู้จักกันดีในชื่อ ชัง ฮย็อก (장혁) เป็นนักแสดงชาวเกาหลีใต้ เขาเป็นที่รู้จักจากบทนำในภาพยนตร์เรื่อง ศึกป่วนฟ้า โรงเรียนมหาเวทย์ (2001) และ ยัยตัวร้ายกับนายเซ่อซ่า (2004) และละครโทรทัศน์เรื่อง คุณผู้ชายกับยัยเปิ่น (2002), ขอขอบคุณจากดวงใจ (2007), แทกิล ยอดพยัคฆ์นักล่า (2010), จอมกษัตริย์ตำนานอักษร (2011), ชะตารัก สะดุดเลิฟ (2014), ล่าเสียงมรณะ (2017), ดอกไม้ป่าเงินตรา (2017) และ จอมดาบคืนยุทธ (2020)

**อาชีพ**

**1997–2001:จุดเริ่มต้นและชื่อเสียง**
ช็อง ยง-จุนใช้เวลาส่วนใหญ่ในวัยเด็กและวัยรุ่นในปูซานบ้านเกิดของเขา ก่อนที่จะเปิดตัวการแสดงของเขาในปี ค.ศ. 1997 ในละครโทรทัศน์เรื่อง Model ภายใต้ชื่อในวงการของเขาคือ ชัง ฮย็อก นอกเหนือจากซีรีส์วัยรุ่นเรื่อง School และบทสมทบในภาพยนตร์ที่แทบจะไม่เคยมีใครเห็นเรื่อง Zzang (The Best) แล้ว ชัง ฮย็อกยังปรากฏตัวในมิวสิกวิดีโอเพลง "To Mother" ซึ่งเป็นซิงเกิลเปิดตัวในปี ค.ศ. 1999 ของบอยแบนด์ยอดนิยมวง จี.โอ.ดี ทำให้เขาเป็นที่ถูกพูดถึงในเวลานั้น นอกจากนี้ในปี 1999 เขายังรับบทเป็นมยองฮาในซีรีส์เรื่อง Into the Sunlight เขาใช้ชื่อในวงการแร็ปว่า "TJ" โดยเขามีช่วงเวลาสั้น ๆ ในการเป็นแร็ปเปอร์และแสดงในมิวสิกวิดีโอหลายเพลงจากอัลบั้มแร็ปของเขาคืออัลบั้ม TJ Project ซึ่งวางจำหน่ายในปี ค.ศ. 2000
อาชีพการแสดงของชัง ฮย็อกเริ่มมีชื่อเสียงโด่งดังในปี ค.ศ. 2001 เมื่อเขาได้รับเลือกให้แสดงนำในภาพยนตร์เรื่อง ศึกป่วนฟ้า โรงเรียนมหาเวทย์ ร่วมกับนักแสดงสาวชิน มิน-อา การแสดงของเขาในบทบาทที่แปลกประหลาดได้รับคำชมจากแฟน ๆ และนักวิจารณ์

**2002–2004: ความนิยมและข้อโต้แย้งในกระแสหลัก**
ในปี ค.ศ. 2002 เขายังคงสร้างชื่อให้กับตัวเอง โดยนำแสดงในภาพยนตร์ที่ดังแบบเงียบ ๆ เรื่อง Jungle Juice ซึ่งขึ้นอันดับหนึ่งในบ็อกซ์ออฟฟิศ ความนิยมของเขาเพิ่มขึ้นอย่างต่อเนื่องเมื่อเขาแสดงละครโทรทัศน์ยอดนิยมเรื่อง คุณผู้ชายกับยัยเปิ่น ร่วมกับนักแสดงสาวจัง นารา นอกจากนี้เขายังได้รับบทใน Public Toilet ซึ่งเป็นผลงานร่วมทุนสร้างระหว่างฮ่องกงและเกาหลีโดยผู้กำกับชื่อดังอย่าง Fruit Chan ชาวฮ่องกง 
ชัง ฮย็อกยังคงปรากฏตัวในผลงานที่มีชื่อเสียง ในปี ค.ศ. 2003 เขาได้แสดงร่วมกับ อี นา-ย็องในภาพยนตร์ตลกเรื่องปิ๊งรัก คอร์สวุ่นไอเลิฟยู ของผู้กำกับคิม ซ็อง-ซู และในปีต่อมา เขาได้แสดงประกบช็อน จี-ฮย็อนในยัยตัวร้ายกับนายเซ่อซ่าของผู้กำกับกวัก แจ-ยง

**ผลงานการแสดง**

**ภาพยนตร์**

**อ้างอิง**
หมวดหมู่:นักแสดงชายชาวเกาหลีใต้
หมวดหมู่:นักแสดงชายจากปูซาน
อารุ อาซะ ดัมมีเฮดไมก์ นิ นัตเตอิตะ โอเระ-คุง โนะ จินเซ

อารุ อาซะ ดัมมีเฮดไมก์ นิ นัตเตอิตะ โอเระ-คุง โนะ จินเซ () เป็นซีรีส์อนิเมะโทรทัศน์ออริจินอลญี่ปุ่นขนาดสั้นเกี่ยวกับเอ็มเอสเอ็มอาร์ ร่วมผลิตโดยสตูดิโอเอกาจิเอปิกะและอินดิวิชัน กำกับโดยโยชิโนบุ คาไซ  ออกแบบตัวละครต้นฉบับโดย cura ดัดแปลงแบบตัวละครสำหรับแอนิเมชันโดยโยชิโนริ อตสึกะ ซีรีส์อนิเมะออกอากาศตั้งแต่เดือนตุลาคมถึงธันวาคม พ.ศ. 2565 ทางช่องโตเกียวเอ็มเอ็กซ์ เพลงประกอบอนิเมะชื่อเพลงว่า "คาตาจิ นิ เดกิไน โมโนล็อก" ร้องโดยโคโตโกะ

**ตัวละคร**
俺クン
Voiced by|โทโมกาซึ สึงิตะ
Asakusa Yuri
Voiced by|ซาโอริ โอนิชิ
Kuramae Panda
Voiced by|อาการิ คิโต
Toranomon Ume
Voiced by|มายุ ซางาระ
Kanegafuchi Tsurugi
Voiced by|Lynn
Asakusa Toto
Voiced by|มิยุ คุโบตะ
Asakusa Kaori
Voiced by|คาโอริ มิซึฮาชิ

**อ้างอิง**

**แหล่งข้อมูลอื่น**
 เว็บไซต์ทางการของอนิเมะ 
*26073
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:การ์ตูนญี่ปุ่นแนวยูริ
เทพมรณะ สงครามเลือดพันปี

เทพมรณะ สงครามเลือดพันปีefn|ชื่อเรื่องภาษาไทยที่ทรูไอดี หรือ บลีช เทพมรณะ สงครามเลือดพันปีefn|ชื่อเรื่องภาษาไทยที่ปีลีปีลี (Burīchi: Sennen Kessen-hen) เป็นซีรีส์อนิเมะญี่ปุ่นอิงจากซีรีส์มังงะ เทพมรณะ โดยไทโตะ คูโบะ และเป็นภาคต่อโดยตรงของซีรีส์อนิเมะเทพมรณะ ในเดือนมีนาคม พ.ศ. 2563 นิตยสารโชเน็งจัมป์รายสัปดาห์และ "Bleach 20th Anniversary Project & Tite Kubo New Project Presentation" ไลฟ์สตรีมประกาศว่าเนื้อเรื่องภาคสุดท้ายของมังงะ "สงครามเลือดพันปี" จะมีโครงการเป็นอนิเมะ ในเดือนพฤศจิกายน พ.ศ. 2564 มีการประกาศว่าโครงการอนิเมะจะเป็นซีรีส์โทรทัศน์ ภาพยนตร์ตัวอย่างและภาพวิชวลของซีรีส์ได้เผยแพร่ในงานจัมป์เฟสตา '22 เมื่อวันที่ 18 ธันวาคม พ.ศ. 2564 ซีรีส์อนิเมะกำกับโดยโทโมฮิซะ ทางูจิและเริ่มออกอากาศทางช่องทีวีโตเกียวในวันที่ 11 ตุลาคม พ.ศ. 2565name=TXN ซีรีส์อนิเมะจะออกอากาศทั้งหมด 4 คอร์ โดยมีช่วงหยุดระหว่างคอร์ คอร์แรกชื่อว่า "บทสงครามเลือด" (Blood Warfare) มีทั้งหมด 13 ตอน และจบในวันที่ 27 ธันวาคมของปีเดียวกันname=back-to-back คอร์ที่สองชื่อว่า "บทการแยกจาก" (The Seperation) ออกอากาศในเดือนกรกฎาคม และจบในเดือนกันยายน พ.ศ. 2566 คอร์ที่สามชื่อว่า "บทการแตกแยก" (The Conflict) ออกอากาศในเดือนตุลาคม และจบในเดือนธันวาคม พ.ศ. 2567 และคอร์สุดท้ายชื่อว่า "บทภัยพิบัติ" (The Calamity) มีกำหนดออกอากาศใน พ.ศ. 2568 โดยไทเทะเปิดเผยว่าเนื้อเรื่องคอร์นี้ กว่า 50% จะเป็นเนื้อเรื่องที่ไม่ได้ถูกเขียนลงในมังงะและฉบับนวนิยาย ซึ่งจะทำให้ซีรีส์นี้มีเนื้อหาตอนจบที่ครบถ้วนและสมเหตุสมผลกว่าในมังงะ
ร้องเพลงเปิดชื่อเพลงว่า Sukā ส่วนเซ็นนาริงร้องเพลงปิดชื่อเพลงว่า "ปลายสุด" นอกจากนี้ คิตานะยังเพลงปิดพิเศษของตอนแรกชื่อเพลงว่า "Rapport" ซึ่งเคยชื่อเป็นเพลงหลักของนิทรรศการครบรอบ 20 ปีของซีรีส์ Bleach EX.

**รายชื่อตอน**

**การจำหน่ายสื่อชมในบ้าน**

**ญี่ปุ่น**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการ - อนิเมะ เทพมรณะ สงครามเลือดพันปี ที่อ้ายฉีอี้
**  พากย์ญี่ปุ่น
**  พากย์ไทย-  อนิเมะ เทพมรณะ สงครามเลือดพันปี ที่บิลิบิลิ-   อนิเมะ เทพมรณะ สงครามเลือดพันปี ที่ทรูไอดี- id=70204957-  อนิเมะ เทพมรณะ สงครามเลือดพันปี ที่แอมะซอน ไพรม์วิดีโอ-  อนิเมะ เทพมรณะ สงครามเลือดพันปี ที่อนิ-วัน เอเชีย
หมวดหมู่:เทพมรณะ
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
น้ำเกรปฟรูต

น้ำเกรปฟรูตขาว
เกรฟฟรูตชมพูหั่น
น้ำเกรปฟรูต (grapefruit juice) คือน้ำผลไม้ที่ทำจากเกรปฟรูต อุดมไปด้วยวิตามินซี มีรสชาติตั้งแต่รสเปรี้ยวไปจนถึงรสเปรี้ยวจัด น้ำเกรปฟรูตมีหลากหลายแบบ ได้แก่ น้ำเกรปฟรูตขาว น้ำเกรปฟรูตชมพู และน้ำเกรปฟรูตแดงทับทิม
น้ำเกรปฟรูตมีความสำคัญในทางการแพทย์เนื่องจากมีอันตรกิริยากับยาทั่วไปหลายชนิด เช่น กาเฟอีน ซึ่งสามารถเปลี่ยนแปลงสภาวะในร่างกายได้
น้ำเกรปฟรูตเป็นเครื่องดื่มอาหารเช้าทั่วไปในสหรัฐ

**อันตรกิริยาระหว่างยา**
ผลเกรปฟรูตและน้ำเกรปฟรูตพบว่ามีอันตรกิริยากับยาหลายชนิด ในหลายกรณีทำให้เกิดอาการไม่พึงประสงค์ เกิดอันตรกิริยาได้สองทาง ทางหนึ่งคือเกรปฟรูตสามารถยับยั้งเอนไซม์ในกระบวนการเมแทบอลิซึมของยาได้ หากยาไม่ผ่านกระบวนการเมแทบอลิซึม ระดับของยาในเลือดจะสูงเกินไปซึ่งทำให้เกิดอาการไม่พึงประสงค์ อีกทางหนึ่งคือเกรปฟรูตสามารถขัดขวางการดูดซึมยาในลำไส้ หากยาไม่ถูกดูดซึม ก็จะมีปริมาณในเลือดไม่เพียงพอที่จะส่งผลรักษา
น้ำเกรปฟรูตที่ทำจากเกรปฟรูตหนึ่งผลหรือน้ำเกรปฟรูตหนึ่งแก้วขนาด 200 มิลลิตร (6.8 ออนซ์สหรัฐ)  อาจก่อให้เกิดพิษจากการใช้ยาเกินขนาด ยาที่ไม่สามารถใช้ร่วมกันได้กับเกรปฟรูตมักระบุบนฉลากของภาชนะบรรจุหรือเอกสารกำกับยา ผู้ที่รับประทานยาสามารถสอบถามผู้ให้บริการด้านสุขภาพหรือเภสัชกรเกี่ยวกับอันตรกิริยาระหว่างเกรปฟรูตกับยาได้

**ใช้ในค็อกเทล**
น้ำเกรปฟรูตใช้ในค็อกเทลหลายชนิด เช่น ซีบรีซ (ประกอบด้วยน้ำเกรปฟรูต วอดก้า และน้ำแครนเบอร์รี) ซอลตีด็อก มิโมซาเกรปฟรูต และแรดเลอร์แกรปฟรูต

**ข้อบังคับของแคนาดา**
ข้อบังคับของแคนาดาเกี่ยวกับการผลิตและจำหน่ายน้ำเกรปฟรูตในเชิงพาณิชย์คือต้องทำจากเกรปฟรูตสุกที่สะอาด และอาจมีน้ำตาล น้ำตาลอินเวิร์ต เดกซ์โทรส กลูโคส และสารกันบูดประเภท 2 เช่น กรดเบนโซอิก อะไมเลส เซลลูเลส และเพกติเนส ตามมาตรฐานของแคนาดา น้ำเกรปฟรูตควรมีกรดอะมิโนอิสระมากกว่า 1.15 มิลลิสมมูลต่อ 100 มิลลิลิตร (3.5 ออนซ์อังกฤษ; 3.4 ออนซ์สหรัฐ) โพแทสเซียมมากกว่า 70 มิลลิกรัมต่อ 100 มิลลิลิตร และมีค่าการดูดกลืนแสงของสารโพลีฟีนอล ทั้งหมดไม่ต่ำกว่า 0.310 ในระหว่างกระบวนการผลิต ปริมาณน้ำตาลในน้ำผลไม้ ก่อนการเติมน้ำตาล น้ำตาลอินเวิร์ต เดกซ์โทรส หรือกลูโคส ควรมีค่าบริกซ์ที่อ่านได้ไม่น้อยกว่า 9.3 ต้องมีกรดซิตริกปราศจากน้ำ ร้อยละ 0.7 ถึง 2.1 โดยน้ำหนัก

**อ้างอิง**

**แหล่งข้อมูลอื่น**
หมวดหมู่:น้ำผลไม้
วัดหอไตรเหล่าใหญ่

วัดหอไตรเหล่าใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหล่าใหญ่ อำเภอกุฉินารายณ์ จังหวัดกาฬสินธุ์ ปัจจุบันมีพระครูสังวรสีลสาร (ไปล่ สญฺญโม) ดำรงตำแหน่งเจ้่าอาวาส

**ประวัติ**
วัดหอไตรเหล่าใหญ่ตั้งวัดเมื่อ พ.ศ. 2366 ได้รับพระราชทานวิสุงคามสีมาเมื่อ พ.ศ. 2465 ได้รับพระราชทานวิสุงคามสีมาครั้งหลังเมื่อวันที่ 20 ธันวาคม พ.ศ. 2542	
ภายในวัดมีสิม ซึ่งสันนิษฐานว่าสร้างเมื่อ พ.ศ. 2438 ในสมัยหลวงปู่เหลาเป็นเจ้าอาวาสปกครองวัด โดยท่านได้เดินทางไปยังพระธาตุเชิงชุม จังหวัดสกลนคร ได้พบกับช่างนายช่างชื่อ แกวยอ เป็นชาวเวียดนาม จึงได้ชักชวนให้มาสร้างสิมที่วัดหอไตรเหล่าใหญ่ ใช้เวลาสร้างนาน 15 ปี ต่อมาเมื่อ พ.ศ. 2484 ช่างคำพัน แก้วปัญญา ชาวบ้านศรีฐาน อำเภอกมลาไสย จังหวัดกาฬสินธุ์ ได้มาปั้นสิงห์ตรงราวบันไดทางขึ้นสิมเพิ่ม 

**เสนาสนะ**
สิมมีผังเป็นรูปสี่เหลี่ยมผืนผ้าบนฐานเอวขัน หันหน้าไปทิศตะวันตก ก่ออิฐฉาบปูนหลังคาทรงจั่วซ้อนกัน 2 ชั้น มีบันไดทางเข้าด้านหน้าตรงกับประตูทางเข้าสิม มีลวดลายสีกลีบ คีย์สโตนตรงซุ้มวงโค้ง ซึ่งเป็นงานที่ปรากฏในประเทศเวียดนาม
บริเวณหน้าหน้าวัดทางทิศเหนือมีหนองน้ำ เดิมเคยเป็นที่ตั้งของหอไตรกลางหนองน้ำ ในช่วงพระอาจารย์สมิธ แสงกล้า (หลวงปู่เพชร) เป็นเจ้าอาวาสปกครองวัด หอไตรได้พังทลายลง ชาวบ้านได้ช่วยกันจุดไฟเผาหอไตรเพื่อป้องกันการถล่มลงมา ปัจจุบันซากของหอไตรเหลือแต่เสา

**รายนามเจ้าอาวาส**
 พระโพธิ์- พระทุม- พระเหลา- พระสมศรี- พระอาจารย์สมิธ แสงกล้า (หลวงปู่เพชร)- พระครูสังวรสีลสาร (ไปล่ สญฺญโม)	

**อ้างอิง**
หมวดหมู่:โบราณสถานในจังหวัดกาฬสินธุ์
หอไตรเหล่าใหญ่
วัดบ้านน้ำคำ (สระเกตุ)

วัดบ้านน้ำคำ (สระเกตุ) เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำคำ อำเภอสุวรรณภูมิ จังหวัดร้อยเอ็ด

**ประวัติ**
วัดบ้านน้ำคำ (สระเกตุ) ตั้งวัดเมื่อ พ.ศ. 2236 ในสมัยกรุงศรีอยุธยาตอนปลาย  ไม่ทราบนามผู้สร้างและไม่มีประวัติเป็นที่แน่ชัด มีเรื่องเล่าว่า ชาวข่าละแดเป็นผู้สร้าง ได้รับพระราชทานวิสุงคามสีมาเมื่อวันที่ 13 เมษายน พ.ศ. 2469 เขตวิสุงคามสีมา กว้าง 40 เมตร  ยาว 80 เมตร วิหารและอุโบสถ ขึ้นทะเบียนเป็นโบราณสถานแห่งชาติ เขต 8  อุบลราชธานี เมื่อ พ.ศ. 2545

**อาคารเสนาสนะ**
อาคารเสนาสนะที่สำคัญ ได้แก่ วิหาร (อาฮาม) และอุโบสถ (สิม) รูปแบบสถาปัตยกรรมแบบพื้นถิ่นอีสานที่สร้างขึ้นภายใต้อิทธิพลของศิลปะลาวและศิลปะรัตนโกสินทร์ตอนต้น 
วิหาร (อาฮาม) แต่เดิมเป็นอุโบสถ ต่อมาได้ถอดถอนพัทธสีมาออก แล้วใช้เป็นวิหารโดยชาวบ้านได้สร้างอุโบสถหลังใหม่ขึ้นแทนตั้งอยู่คู่กันทางทิศเหนือ ขนาดของวิหารกว้าง 8.5 เมตร ยาว 9 เมตร หันหน้าทางทิศตะวันออก เป็นวิหารทึบ ฐานปัทม์ยกสูงแบบที่เรียกว่าฐานแอวขัน มีบันไดทางขึ้นทางด้านหน้า (ทิศตะวันออก) และบันไดสำหรับพระสงฆ์ทางด้านข้าง (ทิศใต้) ใกล้กับฐานชุกชีมีหน้าต่างบานเล็ก ๆ ที่ผนังด้านข้าง ด้านละ 1 บาน หลังคามุงด้วยไม้แป้นเกล็ดปัจจุบัน (พ.ศ. 2543) ชำรุดพัง ทางวัดจึงใช้สังกะสีมุงแทน หน้ามุขตกแต่งด้วยลายฮังผึ้ง (รวงผึ้ง) และไม้จำหลักลวดลายพรรณพฤกษา ภาพกลางเป็นภาพมาร (ราหู) อมจันทร์
อุโบสถ (สิม) ตั้งอยู่คู่กับวิหารสร้างขึ้นในภายหลังระหว่างปลายรัชสมัยรัชกาลที่ 4 หรือต้นรัชกาลที่ 5 ขนาดกว้าง 8 เมตร ยาว 10 เมตร เป็นสิมโปร่ง ฐานปัทม์ยกสูงแบบแอวขัน ด้านหน้าโล่ง ผนังด้านข้างและด้านหลังก่อด้วยอิฐ มีช่องหน้าต่างเล็ก ๆ ที่ผนังด้านข้างด้านละ 2 บ้าน หลังคาเดิมมุงด้วยไม้แป้นเกล็ด ปัจจุบัน (ข้อมูล พ.ศ. 2543) มีสภาพชำรุดเช่นเดียวกับวิหาร ทางวัดจึงใช้สังกะสีมุงคลุมอาคารเอาไว้ หน้ามุขสลักลวดลายเถาไม้ ลายพรรณพฤกษา และมาร (ราหู) อมจันทร์ ส่วนหน้าบันทำเป็นลายตาเวนหรือตะวัน สิมสร้างขึ้นภายหลังระหว่างปลายรัชกาลที่ 4 หรือต้นรัชกาลที่ 5 
วัดมีธาตุเก่า 2 องค์ตั้งอยู่ทางนอกกำแพงรั้ววัดด้านทิศเหนือ และตั้งอยู่ข้างวิหาร อาคารเสนาสนะอื่น ๆ ได้แก่ ศาลาการเปรียญ กว้าง 13 เมตร ยาว 28 เมตร สร้างเมื่อ พ.ศ. 2522 กุฏิสงฆ์ 2 หลัง เป็นอาคารไม้  1 หลัง  อาคารตึก 1 หลัง ศาลาอเนกประสงค์ กว้าง 20 เมตร ยาว 40 เมตร  สร้างเมื่อ พ.ศ. 2555 และศาลาบำเพ็ญกุศล กว้าง 8 เมตร ยาว 16 เมตร  สร้างเมื่อ พ.ศ. 2542

**รายนามเจ้าอาวาส**
 พระขันตรี  พ.ศ. 2463–2465 - พระปราโมทย์ พ.ศ. 2465–2479 - พระวัน พ.ศ. 2480-2483 - พระครูสุนทรสารกิจ พ.ศ. 2492–2529 - พระกลม  สุกฺกธมฺโม พ.ศ. 2533–2534 - พระชัง อายุวฒฺโก พ.ศ. 2536–2543 - พระครูประทีปพัฒนคุณ พ.ศ. 2543 –

**อ้างอิง**
บ้านน้ำคำ
หมวดหมู่:โบราณสถานในจังหวัดร้อยเอ็ด
หมวดหมู่:สิ่งก่อสร้างในอำเภอสุวรรณภูมิ
ผัดขิง

ผัดขิง (ຜັດຂີງ) เป็นอาหารเอเชียตะวันออกเฉียงใต้ที่ได้รับอิทธิพลจากประเทศจีนซึ่งเป็นที่นิยมในประเทศไทยและประเทศลาว
ในประเทศไทย การผัดขิง สันนิษฐานว่าเป็นอาหารที่รังสรรค์ขึ้นใหม่ในช่วงหลังเทศกาลวันไหว้ของประเทศจีน มักจะรับประทานกันไม่ทัน หรืออาจรู้สึกจำเจกับการรับประทานอาหารประเภทต้ม จึงได้ลองทำเป็นอาหารประเภทผัดโดยใส่ขิงที่เป็นเครื่องสมุนไพรผสมลงไป
การผัดขิงนิยมใช้วัตถุดิบ อาทิ ไก่และหมู โดยไก่ผัดขิง ประกอบด้วยไก่ผัดและผัก อาทิ เห็ดและพริก ส่วนประกอบสำคัญคือ ขิง ซึ่งทำให้อาหารมีรสชาติที่โดดเด่นมาก ส่วนประกอบสำคัญในจานนี้ อาทิ ซอสถั่วเหลืองและหัวหอม รับประทานพร้อมข้าว ในสองประเทศ บางครั้งกึ๋นไก่ก็สามารถใช้แทนไก่ได้ 

**อ้างอิง**
หมวดหมู่:อาหารไทย
หมวดหมู่:อาหารลาว
เรือคอร์เวตชั้นวีสบี

เรือคอร์เวตชั้นวีสบี (Visby-klass (korvett)) เป็นเรือรบที่กองทัพเรือสวีเดนใช้งาน โดยเป็นเรือคอร์เวตรุ่นใหม่ล่าสุดที่กองทัพเรือนำมาใช้ต่อจากเรือคอร์เวตชั้นกอเทนเบิร์ก และชั้นสต็อกโฮล์ม การออกแบบเรือเน้นพื้นที่หน้าตัดของเรดาร์ที่มองเห็นได้ต่ำและสัญญาณอินฟาเรด ตลดจนเรือชั้นนี้ได้รับความสนใจจากนานาชาติอย่างกว้างขวางเนื่องจากความสามารถในฐานะเรือรบล่องหน
เรือลำแรกในชั้นนี้ตั้งชื่อตามวีสบี ซึ่งเป็นเมืองหลักบนเกาะกอตแลนด์
เรือวีสบีได้รับการออกแบบโดยสำนักงานการจัดหายุทธภัณฑ์กลาโหมสวีเดน (FMV) และสร้างโดยบริษัทซ้าบคกกุมส์ ออเบีย ในคอลส์ครูนา เรือลำแรกของชั้นดังกล่าวเปิดตัวใน ค.ศ. 2000 แต่การผลิตประสบกับความล่าช้าซ้ำแล้วซ้ำเล่า ส่วนเรือลำที่ห้าและลำสุดท้ายได้รับการส่งมอบใน ค.ศ. 2015
ครั้นใน ค.ศ. 2021 ได้มีคำสั่งให้พัฒนาบรรดาเรือคอร์เวตวีสบีรุ่นที่สองที่พัฒนาขึ้น

**อ้างอิง**

**แหล่งข้อมูลอื่น**
  Official builder's homepage (as of 2018)-  Swedish navy page on the Visby trials sv-  Naval-Technology - www.naval-technology.com
วีสบี


วีสบี
ตำบลเพย์แรเจ

เพย์แรเจ (پي رجه) เป็นตำบลในอำเภอกลาง เทศมณฑลเนคอ จังหวัดมอแซนแดรอน ประเทศอิหร่าน แบ่งออกเป็น 22 หมู่บ้าน จากสำมะโน พ.ศ. 2549 ตำบลนี้มีประชากร 11,805 คนใน 2,994 ครัวเรือน

**อ้างอิง**
เพย์แรเจ
ตำบลแกเรฮ์โทฆอน

แกเรฮ์โทฆอน (قره طغان) เป็นตำบลในอำเภอกลาง เทศมณฑลเนคอ จังหวัดมอแซนแดรอน ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2549 ตำบลนี้มีประชากร 21,747 คนใน 5,667 ครัวเรือน

**อ้างอิง**
แกเรฮ์โทฆอน
รัฐวิทย์ กิจวรลักษณ์

รัฐวิทย์ กิจวรลักษณ์ ชื่อเล่น แปลน หรือชื่อติดปากของทุกคนคือ แคนตาลูป (เกิด 19 กุมภาพันธ์ พ.ศ. 2540) เป็นนักแสดงซีรีส์ชาวไทย เริ่มต้นอาชีพนักแสดงเมื่ออายุ 19 ปีในซีรีส์เรื่องรักออกเดิน ในปี พ.ศ. 2559 เขาเป็นที่รู้จักกันเป็นอย่างดีจากบท แคน ในซีรีส์เรื่องบังเอิญรัก ในปี พ.ศ. 2561

**ประวัติและการศึกษา**
รัฐวิทย์ กิจวรลักษณ์ ชื่อเล่น แปลน เกิดเมื่อวันที่ 19 กุมภาพันธ์ พ.ศ. 2540 มีพี่สาวหนึ่งคน สำเร็จการศึกษาจากโรงเรียนสาธิตมหาวิทยาลัยราชภัฏสวนสุนันทา ปัจจุบัน เป็นนักศึกษาชั้นปีที่ 4 วิทยาลัยดุสิตธานี สาขาวิชานวัตกรรมการบริการในอุตสาหกรรมการท่องเที่ยวและโรงแรม

**ไลฟ์สไตล์**
เขาเป็นคนรักฟุตบอลและทีมโปรดของเขาคือแมนเชสเตอร์ยูไนเต็ด แฟชั่นของเขาคือสไตล์มินิมอลด้วยเสื้อเชิ้ตกับกางเกงยีนส์ขาด ๆ และรองเท้าแตะ เขาสนใจในการทำอาหารและเขาฝันที่จะเป็นเจ้าของร้านอาหารเล็ก ๆ ชอบเล่นเกมในเวลาว่างๆ 

**อาชีพ**
เขาได้รับการแนะนำให้แสดงในซีรีส์เรื่อง รักออกเดิน ในปี พ.ศ. 2559 โดยเขารับบทเป็นวิทย์ ในปี พ.ศ. 2561 เขาเป็นที่รู้จักจากบท แคน ซึ่งเป็นตัวละครในซีรีส์ BL เรื่อง บังเอิญรัก ที่ออกอากาศทางช่องจีเอ็มเอ็ม 25 และทางไลน์ทีวี แสดงพี่นาคภาค3 ในปี 2565 และพี่นาค4 ในปี 2567 

**ผลงาน**

**ซีรีส์**

**ละครโทรทัศน์**

**ละครสั้น**

**ผลงานภาพยนตร์**
2565 
พี่นาค 3  
ชายลับแล
2567 
พี่นาค 4  
ชายลับแล/นาคติณณ์

**อ้างอิง**
หมวดหมู่:นักแสดงชายชาวไทย
แฟนธอม บลัด

แฟนธอม บลัด หรือ สายเลือดปีศาจ (Fantomu Buraddo) เป็นซีรีส์มังงะในปี พ.ศ. 2529 แต่งเรื่องและวาดภาพโดยฮิโรฮิโกะ อารากิ เป็นภาคแรกของซีรีส์ขนาดยาว โจโจ้ ล่าข้ามศตวรรษ มังงะตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะในชื่อเดิมว่า โจโจ้ ล่าข้ามศตวรรษ ภาค 1 โจนาธาน โจสตาร์: วัยเยาว์นั้น (JoJo no Kimyō na Bōken Dai Ichi Bu Jonasan Jōsutā -Sono Seishun)  รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 5 เล่ม ภาคนี้ตีพิมพ์ในนิตยสารเป็นเวลามากกว่า 10 เดือน ตั้งแต่วันที่ 1 มกราคม พ.ศ. 2560 ถึงวันที่ 26 ตุลาคมปีเดียวกัน ต่อด้วยภาคถัดไปคือ กระแสสงคราม
เนื้อเรื่องมีฉากเป็นประเทศอังกฤษช่วงต้นถึงปลายทศวรรษ 1880ช่วงต้นของอารัมภบทมีฉากในเม็กซิโกราวศตวรรษที่ 12-16 เป็นเรื่องราวของโจนาธาน โจสตาร์ ทายาทของตระกูลโจสตาร์อันมั่งคั่ง และน้องชายบุญธรรมดีโอ บรันโด ซึ่งต้องการยึดสมบัติของตระกูลโจสตาร์มาเป็นของตน ดีโอใช้หน้ากากศิลาโบราณเปลี่ยนตัวเองให้กลายเป็นผีดูดเลือด ฝ่ายโจนาธานได้เรียนรู้ศิลปะการต่อสู้ที่อิงจากแสงอาทิตย์เรียกว่า Hamon เพื่อใช้ในการต่อสู้กับดีโอ
ซีรีส์มังงะได้รับการดัดแปลงเป็นอนิเมะถึง 2 ครั้ง ในรูปแบบภาพยนตร์ผลิตโดยสตูดิโอเอพีพีพีในปี พ.ศ. 2550 และในฐานะส่วนหนึ่งของฤดูกาลแรกของซีรีส์อนิเมะโทรทัศน์ โจโจ้ ล่าข้ามศตวรรษ ผลิตโดยสตูดิโอเดวิดโปรดักชันในปี พ.ศ. 2555 และยังได้รับการดัดแปลงเป็นวิดีโอเกมในปี พ.ศ. 2549 โดยบริษัทบันได 

**หมายเหตุ**

**อ้างอิง**
หมวดหมู่:โจโจ้ ล่าข้ามศตวรรษ
หมวดหมู่:มังงะที่ตีพิมพ์ในปี พ.ศ. 2529
หมวดหมู่:ภาพยนตร์อนิเมะที่ออกฉายในปี พ.ศ. 2550
หมวดหมู่:การ์ตูนญี่ปุ่นแนวโชเน็ง
หมวดหมู่:แวมไพร์ในการ์ตูนญี่ปุ่น
หมวดหมู่:มังงะที่ได้รับการดัดแปลงเป็นภาพยนตร์
ครูโฮชิ ดาวในดงสาวป่วน

ครูโฮชิ ดาวในดงสาวป่วน (Onna no Sono no Hoshi) เป็นซีรีส์มังงะญี่ปุ่น แต่งเรื่องและวาดภาพโดยยามะ วายามะ ตีพิมพ์ในนิตยสารฟีลยัง นิตยสารมังงะแนวโจเซของสำนักพิมพ์โชเด็นชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 ในเดือนธันวาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ออริจินอลวิดีโอแอนิเมชันดัดแปลงผลิตโดยสตูดิโอลาแปงแทร็ก วางจำหน่ายในเดือนธันวาคม พ.ศ. 2565

**เนื้อเรื่อง**
เรื่องราวชีวิตประจำวันของโฮชิ อาจารย์ชายสอนวิชาภาษาญี่ปุ่นในโรงเรียนหญิงล้วน  เช่น การเลี้ยงหมาประจำห้องเรียน การให้คำปรึกษาแก่นักเรียน การออกไปดื่มกับเพื่อนร่วมงาน 

**ตัวละคร**
Hoshi-sensei
voiced by|เก็ง โฮชิโนะ
อาจารย์สอนวิชาภาษาญี่ปุ่นในโรงเรียนหญิงล้วน
Kobayashi-sensei
voiced by|มาโมรุ มินาโนะ
อาจารย์ในที่ทำงานในโรงเรียนเดียวกับอาจารย์โฮชิ สนิทกับอาจารย์โฮชิ
Kagawa
voiced by|ยูมิ อูจิยามะ
นักเรียนในชั้นเรียนของอาจารย์โฮชิ

**สื่อ**

**มังงะ**
ครูโฮชิ ดาวในดงสาวป่วน แต่งเรื่องและวาดภาพโดยยามะ วายามะ เริ่มตีพิมพ์ในนิตยสารฟีลยัง นิตยสารมังงะแนวโจเซของสำนักพิมพ์โชเด็นชะตั้งแต่วันที่ 8 มกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกกบง) ถึงเล่มที่ 3 ในเดือนธันวาคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ประกาศลิขสิทธิ์เมื่อวันที่ 20 ธันวาคม พ.ศ. 2565

**หนังสือมังงะ**

**ออริจินอลวิดีโอแอนิเมชัน**
ในเดือนสิงหาคม พ.ศ. 2565 มีการประกาศว่ามังงะจะได้รับการดัดแปลงเป็น ออริจินอลวิดีโอแอนิเมชัน (โอวีเอ) ผลิตโดยสตูดิโอลาแปงแทร็ก กำกับโดยมาโมรุ มาตาเกยามะ เขียนบทโดยเทรูโกะ อุตสึมิ ออกแบบตัวละครโดยนาโฮะ โคโซโนะ ผู้รับหน้าที่เป็นหัวหน้าผู้กำกับแอนิเมชันด้วย และแต่งดนตรีประกอบโดยเค ฮาเนโอกะ โอวีเอวางจำหน่ายในรูปแบบแผ่นบลูเรย์ซึ่งแถมมากับมังงะเล่มที่ 3 ฉบับพิเศษซึ่งวางจำหน่ายในวันที่ 8 ธันวาคม พ.ศ. 2565

**อ้างอิง**

**แหล่งข้อมูลอื่น**
 เว็บไซต์ทางการของมังงะ - เว็บไซต์ทางการของมังงะ ที่ฟีนิกซ์- เว็บไซต์ทางการของโอวีเอ - 24555
หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวโจเซ
หมวดหมู่:ตัวละครที่เป็นครูโรงเรียน
หมวดหมู่:ฟีนิกซ์ (สำนักพิมพ์)
เพื่อนสมัยเด็กที่เคยคิดว่าเป็นผู้ชายดันกลายเป็นสาวสวยในโรงเรียนใหม่

เพื่อนสมัยเด็กที่เคยคิดว่าเป็นผู้ชายดันกลายเป็นสาวสวยในโรงเรียนใหม่ (Tenkōsaki No Seisokaren Na Bishōjo Ga, Mukashi Danshi To Omotte Issho Ni Asonda Osananajimi Dattaken) หรือชื่อเรียกอย่างย่อในภาษาญี่ปุ่นคือ เท็นบิง (Tenbin) เป็นซีรีส์ไลต์โนเวลญี่ปุ่น เขียนโดยฮิบาริยุ วาดภาพประกอบโดยชิโซะ เดิมเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่เดือนมิถุนายน พ.ศ. 2563 ภายหลังได้รับลิขสิทธิ์ตีพิมพ์โดยสำนักพิมพ์คาโดกาวะโชเต็ง ตีพิมพ์เป็นหนังสือไลต์โนเวลในเครือคาโดกาวะสนีกเกอร์บุงโกะตั้งแต่เดือนกุมภาพันธ์ พ.ศ. 2564 วางจำหน่ายถึงเล่มที่ 6 เมื่อเดือนธันวาคม พ.ศ. 2565 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ มังงะดัดแปลงวาดภาพโดยคินะ โอยามะ  เผยแพร่ออนไลน์ทางเว็บไซต์นิโกะนิโกะเซงะ ในฐานะส่วนหนึ่งของแบรนด์ดราดราเฟลตตั้งแต่เดือนกันยายน พ.ศ. 2564 สำนักพิมพ์คาโดกาวะโชเต็งรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 เมื่อเดือนเมษายน พ.ศ. 2566 และมีการประกาศสร้างเป็นอนิเมะโทรทัศน์เมื่อวันที่ 24 กันยายน พ.ศ. 2566

**สื่อ**

**ไลต์โนเวล**

**มังงะ**

**อ้างอิง**

**แหล่งข้อมูลอื่น**
 เว็บโนเวล ที่โชเซ็ตสึกะ นิ นาโร - เว็บไซต์ทางการของไลต์โนเวล - เว็บไซต์ทางการของไลต์โนเวล ที่ฟีนิกซ์- เว็บไซต์ทางการของมังงะ 
หมวดหมู่:ไลต์โนเวล
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ฟีนิกซ์ (สำนักพิมพ์)
เรือคอร์เวตชั้นเบราน์ชไวค์

เรือคอร์เวตชั้นเบราน์ชไวค์ (Korvette K130) บางครั้งเรียกว่า เรือคอร์เวต 130 เป็นชั้นเรือคอร์เวตเดินทะเลรุ่นใหม่ล่าสุดของประเทศเยอรมนี โดยเรือรบห้าลำได้เข้ามาแทนที่เรือเร็วโจมตีชั้นเกพรัดของกองทัพเรือเยอรมัน
ส่วนในเดือนตุลาคม ค.ศ. 2016 มีการประกาศว่าจะมีการจัดหาเรือคอร์เวตชุดที่สองจำนวนห้าลำ ซึ่งแต่เดิมจะจัดหาระหว่าง ค.ศ. 2022–2025 แต่ขณะนี้มีรายงานว่าล่าช้า การตัดสินใจดังกล่าวเป็นไปตามข้อกำหนดของเนโทที่คาดหวังว่าเยอรมนีจะจัดหาเรือคอร์เวตทั้งหมดสี่ลำในระดับความพร้อมสูงสุดสำหรับปฏิบัติการเขตชายฝั่งภายใน ค.ศ. 2018 และด้วยเรือคอร์เวตเพียงห้าลำสามารถจัดหาได้เพียงสองลำเท่านั้น

**อ้างอิง**

**บรรณานุกรม**
 issn=0043-0374

**แหล่งข้อมูลอื่น**
  Korvette Braunschweig-Klasse @ Marine (official homepage of the German Navy)-  Manufacturer's website
เบราน์ชไวค์
เบราน์ชไวค์
แกงบอน

แกงบอน หรือชาวอีสานเรียกว่า แกงนางหวาน เป็นอาหารไทยประเภทแกงกะทิ ทำจากก้านของต้นบอน มาต้มกับพริกแกงคั่วและกะทิ ปรุงรสด้วยน้ำปลา น้ำปลาร้า น้ำมะขามเปียก น้ำตาลปี๊บ แล้วโรยหน้าด้วยใบมะกรูด เนื้อสัตว์ที่ใส่ เช่นหมูย่าง ปลาย่าง บางสูตรใส่ใบแมงลักลงไป 
เนื่องจากบอนเป็นพืชที่มีพิษ หากนำมาปรุงอาหารโดยปฏิบัติไม่ถูกต้อง ผู้ที่กินจะเกิดอาการคันปากคันคอ รวมถึงผู้ปรุงอาหารจากบอนเองก็จะคันมือด้วย คนไทยมีความเชื่อว่าหากจะปรุงอาหารจากบอน ห้ามพูดคำว่า "คัน" เพราะจะทำให้บอนนั้นคันอย่างที่ปากพูด ในหนังสือ อาหารรสวิเศษของคนโบราณ (พ.ศ. 2531) ว่า "เคล็ดสำคัญมันอยู่ที่ว่า ต้องเลือกบอนที่ขึ้นชายตลิ่งริมท้องร่อง เมื่อปอกผิวบอนแล้วก็ให้เฉือนบอนลงไปในหม้อแกงที่กำลังเดือดอยู่นั่นแหละ จะไม่คัน"

**ประวัติ**
แกงบอนได้รับการกล่าวถึงในนิราศสุพรรณของสุนทรภู่ ความว่า
ในหนังสือ อักขราภิธานศรับท์ (พ.ศ. 2416) ของหมอบรัดเลย์ กล่าวถึงบอนไว้ว่า "กินดิบคันปาก ทำให้สุกกับไฟแล้วกินไม่คัน" ใน ตำรับอาหารวิทยาลัยในวัง (พ.ศ. 2536) และ อนุสรณ์งานพระราชทานเพลิงศพนางศักดิ์พลฤทธิ์ (พ.ศ. 2535) ให้ใช้พริกแกงแบบแกงคั่ว คือ ข่า ตะไคร้ ผิวมะกรูด เพิ่มในครกตำหอมแดง กระเทียม พริกแห้ง กะปิ ที่ต้องใส่มากคือรากกระชาย และต้องแกะเนื้อปลาต้มใส่ตำไปด้วย ในหนังสือ พลิกตำนานอาหารมอญพื้นบ้านไทย – รามัญ (พ.ศ. 2549) มีอาหารแกงบอนแบบมอญเมืองปทุมธานีที่เรียกว่า "ฟะกราว"

**อ้างอิง**
หมวดหมู่:แกง
หมวดหมู่:อาหารไทย
แมงมุมทอด

แมงมุมทอด หรือ บึ้งทอด (រពីងបំពង, អាពីងបំពង) เป็นอาหารว่างของประเทศกัมพูชา พบได้ทั่วไปในเมืองสกุน อำเภอเชิงไพร จังหวัดกำปงจาม อาหารดังกล่าวเป็นที่นิยมสำหรับนักท่องเที่ยวที่ผ่านมายังเมืองนี้ นอกจากนี้ยังพบแมงมุมทอดได้ที่พนมเปญ แต่ที่เมืองสกุนซึ่งอยู่ทางตอนเหนือของพนมเปญราว 75 กิโลเมตร เป็นศูนย์กลางการบริโภคแมงมุมทอดและเป็นที่นิยมกว่า แมงมุมที่ใช้ประกอบอาหารดังกล่าว ส่วนหนึ่งมาจากหมู่บ้านทางตอนเหนือของเมืองสกุนด้วยการขุดรู และบางส่วนก็หาได้จากป่าแถวนั้น แล้วเอาแมงมุมไปทอดในน้ำมัน การบริโภคแมงมุมทอดเริ่มขึ้นเมื่อใดไม่เป็นที่ปรากฏ บางคนอธิบายว่าการบริโภคแมงมุมทอดเกิดจากความอดอยากในช่วงที่เขมรแดงครองเมือง ทำให้สินค้าสำหรับอุปโภคบริโภคขาดตลาด จึงบริโภคแมงมุมเพื่อประทังชีวิต
แมงมุมที่ใช้เป็นวัตถุดิบในการทำแมงมุมทอดคือ แมงมุมทารันทูลา หรือ บึ้ง ซึ่งในภาษาเขมรเรียกว่า อาปิง มีขนาดตัวประมาณฝ่ามือมนุษย์ ตัวหนึ่งมีราคา 300 เรียล เมื่อ พ.ศ. 2545 หรือราคาประมาณ 0.08 ดอลลาร์สหรัฐ หนังสือนำเที่ยวเล่มหนึ่ง ระบุว่าทารันทูลาชนิดนั้น คือ บึ้งลาย หรือ บึ้งม้าลาย (Haplopelma albostriatum) เป็นที่ทราบกันว่าเป็นแมงมุมที่สามารถบริโภคได้มากว่าร้อยปีแล้ว แต่ความนิยมแมงมุมทอดของชาวเขมรนี้ เพิ่งเกิดขึ้นช่วงคริสต์ทศวรรษ 1990 นี้เอง โดยในหนังสือเล่มเดียวกันนั้น ได้ระบุสูตรการทำแมงมุมทอดไว้ว่า "ปรุงรสด้วยผงชูรส น้ำตาล เกลือ กระเทียมทุบ ผัดในน้ำมันจนหอม จากนั้นจึงใส่แมงมุมลงไป ผัดจนกว่าขาของแมงมุมจะกรอบ และเนื้อในท้องของมันสุกดีไม่มีน้ำไหลออกมา" 
รสชาติได้รับการอธิบายว่าจืดชืด "เหมือนจะเป็นลูกผสมระหว่างเนื้อไก่กับเนื้อปลาค็อด" ส่วนรสสัมผัส บริเวณส่วนนอกจะกรอบ แต่บริเวณลำตัวจะอ่อนนุ่ม บริเวณขาจะมีเนื้ออยู่เพียงเล็กน้อย ส่วนหัวและลำตัวจะมี "เนื้อสีขาวอ่อนนุ่มอยู่ภายใน" แต่ส่วนท้องมักจะไม่ถูกกิน เพราะภายในท้องจะมีก้อนสีน้ำตาล ๆ ซึ่งประกอบไปด้วยอวัยวะภายใน รวมทั้งไข่และขี้ของมัน บางคนว่านี่คือส่วนที่เลิศรสที่สุด ขณะที่บางคนแนะว่าอย่าไปบริโภคบริเวณดังกล่าวเลย

**ต่างประเทศ**
ในประเทศไทย มีการบริโภคบึ้งเช่นกันในหลายภูมิภาคมาช้านาน 
เคยมีร้านแห่งหนึ่งในประเทศเม็กซิโก บรรจุตาโกไส้แมงมุมทารันทูลาเสิร์ฟคู่กับกัวกาโมเลลงในเมนูของร้าน แต่ทางการเม็กซิโกมีกฎหมายห้ามขายทารันทูลาหลายสายพันธุ์เพื่อการบริโภคของมนุษย์ ด้วยเหตุนี้เมนูยังกล่าวจึงถูกยกเลิกออกไปเป็นการถาวร

**อ้างอิง**
หมวดหมู่:อาหารกัมพูชา
หมวดหมู่:แมงมุมและมนุษย์
หมวดหมู่:อาหารผัดหรือทอด
แม่แบบ:เหตุการณ์ปัจจุบัน/2565 ธันวาคม 28

ภัยพิบัติและอุบัติเหตุ- เกิดเหตุเพลิงไหม่โรงแรมคาสิโนในปอยเปต ประเทศกัมพูชา ใกล้ชายแดนไทย ส่งผลให้มีผู้เสียชีวิต 27 ราย และได้รับบาดเจ็บ 10 ราย  (เอพี)
สุขภาพและสิ่งแวดล้อม- การระบาดทั่วของโควิด-19
** อิตาลีและสหรัฐประกาศว่าจะกำหนดให้นักเดินทางจากจีนแสดงผลตรวจคัดกรองเชื้อไวรัสโควิด-19 เป็นลบเพื่อเข้าประเทศของตน   (อาช็องซ์ฟร็องซ์เปร็ส ผ่านการรายงานจาก New Straits Times)  (เดอะนิวยอร์กไทมส์)
ความสัมพันธ์ระหว่างประเทศ- รัฐมนตรีว่าการกระทรวงกลาโหมของรัสเซีย ซีเรีย และตุรกีจัดการประชุมไตรภาคีที่กรุงมอสโก นับเป็นการประชุมดังกล่าวครั้งแรก เช่นเดียวกับการประชุมครั้งแรกระหว่างรัฐมนตรีว่าการกระทรวงกลาโหมซีเรียและตุรกี นับตั้งแต่สงครามเริ่มขึ้นเมื่อ พ.ศ. 2554  (อาช็องซ์ฟร็องซ์เปร็ส ผ่านการรายงานจาก ฟร็องส์แว็งต์-กัทร์)- คอซอวอปิดจุดผ่านแดน 2 แห่งที่ติดกับเซอร์เบีย หลังจากผู้ประท้วงในเซอร์เบียปิดกั้นจุดผ่านแดนเพื่อสนับสนุนกลุ่มชาติพันธุ์เซอร์เบียที่สร้างเครื่องกีดขวางในภาคเหนือของคอซอวอและปฏิเสธที่จะยอมรับเอกราชของคอซอวอ  (รอยเตอร์ส)
}